**Опис и спецификације предмета, услови испоруке или извршења**

Врста моторних горива које се набављају: безоловни моторни бензин Евро Премијум БМБ-95 и Еуро дизел, путем дебитне картице.

|  |  |  |
| --- | --- | --- |
| **Спецификација** | | |
| **Ред. бр.** | **предмет** | **Количина (литара)** |
| **1.** | **Евро премијум БМБ-95** | **8000** |
| **2.** | **Евро дизел** | **8000** |

Добра која понуђач нуди морају бити одговарајућег квалитета односно иста морају задовољавати техничке стандарде прописане за ту врсту добара у свему у складу са важећим „Правилником о техничким и другим захтевима за течна горива нафтног порекла“ („Сл. гласник РС", бр. 150/2020 и 127/2021).

Евро премијум БМБ 95 мора да задовољи све захтеве стандарда позитивно правних прописа.

Количине наведене у спецификацији су планиране у оријентационом износу. Наручилац задржава право да набави већу или мању количину од планиране као и да одустане од дела набавке горива.

**Захтеви у погледу начина, рока и услова плаћања*.***

Наручилац предвиђа могућност авансног или одложеног плаћања искључиво на рачун Понуђача.

Рок, начин и услове плаћања даје Понуђач у обрасцу понуде.

Понуђач коме буде додељен уговор (испоручилац) једном месечно, испоставља рачун са потпуном спецификацијом испорученог моторног горива по корпоративним картицама појединачно за претходни месец. Наручилац плаћа рачун у законском року.

**Захтев у погледу рока (испоруке добара, извршења услуге, извођења радова)**

Рок испоруке добара - горива за моторна возила је по потреби Наручиоца сукцесивно на малопродајним објектима - бензинским станицама које је Понуђач доставио у понуди.

**Рок важења понуде**:

Рок важења понуде не може бити краћи од 30 дана од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде на може мењати понуду.

**Други захтеви**

Уговор се закључује на период од годину дана или до утрошка средстава/уговорених количина горива, од дана потписивања уговора.

**Рок испоруке:** Сукцесивно према указаној потреби наручиоца од дана потписивања уговора. Плаћање се врши уплатом на рачун понуђача.

**Место испоруке:** Испорука ће се вршити према потребама Наручиоца, на бензинским станицама понуђача, према списку бензиских станица које понуђач доставља уз понуду. Понуђач мора да поседује најмање 3 бензинскe станицe на територији Града Ниша - градско подручје, од чега минимум 1 бензинску станицу на територији Градске општине Палилула Ниш - градско подручје као и најмање 1 бензинску станицу на релацији аутопут Београд - Ниш и најмање 1 бензинску станицу на релацији аутопут Ниш – Београд којима је радно време 00-24 сваког дана.

Цена са свим трошковима се исказује у динарима.

Цена је дата са свим зависним трошковима које Понуђач има до допремањa горива до бензинских станица Понуђача.

Цене нафтних деривата утврђују се одлукама Понуђача у складу са кретањима цена на тржишту нафтних деривата. Одлуке Понуђача о променама цена нафтних деривата се доносе у оним интервалима у којима се обезбеђује њихово усклађивање са кретањима цена на тржишту нафних деривата.

Понуђач се обавезује да у случају увећања цене, пре испоруке обавести Наручиоца, односно првог радног дана уколико до промене цена дође у току нерадних дана.

Наручилац преузима картице за гориво од Понуђача по обостраном потписивању записника о примопредаји картица од стране овлашћених лица Понуђача и Наручиоца.

Уговорне стране су сагласне да у случају постојања примедби које се односе на квалитет горива, Наручилац треба да уложи приговор Понуђачу одмах након сазнања за скривену ману, у року од 24 часа од сазнања за скривену ману.

Укупна вредност добара утврдиће се на основу стварно испоручених добара у складу са потребама Наручиоца, тако да укупна вредност испоручених добара на годишњем нивоу не прелази износ процењене вредности за ову јавну набаку.